stanford-oval/wikipedia huggingface dataset:
Elaeocarpaceae

| Elaeocarpaceae |
| --- | --- |
 Elaeocarpus sylvestris
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Oxalidales
Heimo::  Elaeocarpaceae  Juss., nom. cons.
Synonyymit
 Aristoteliaceae Dumort.  Tetrathecaceae R.Br.  Tremandraceae DC., nom. cons. 
Katso myös
   Elaeocarpaceae Wikispeciesissä   Elaeocarpaceae Commonsissa 
Infobox OKNimi-testi OK: 
Elaeocarpaceae on koppisiemenisten Oxalidales-lahkoon kuuluva trooppinen kasviheimo, johon kuuluvat muun muassa sloaneat (Sloanea).
Tuntomerkit

Heimon kasvit ovat puita tai pensaita, joiden aineenvaihduntatuotteita ovat muun muassa eräät alkaloidit ja ellaghappo. Lehdet sijaitsevat kierteisesti tai vastakkaisesti, joskus kahdessa rivissä, ja ovat yksinkertaisia, tavallisesti hammaslaitaisia, tavallisesti korvakkeellisia ja sulka- tai kourasuonisia; ruoti voi olla turvonnut toisesta tai molemmista päistään. Kukat sijaitsevat terttumaisissa tai viuhkomaisissa kukinnoissa tai yksittäin lehtihangoissa ja ovat riippuvia, vaatimattoman kokoisia ja tavallisesti nivelikäsperäisiä. Terälehdet ovat ripsu- tai hammaslaitaisia, joskus ehytlaitaisia, ja voivat puuttuakin. Mesiäinen on kookas, ja hetiö ja emiö sijaitsevat kukkapohjuksesta pidentyneen varren eli androgynoforin päässä. Heteitä on tavallisesti paljon, ponnet kiinnittyvät niitä lyhyempiin palhoihin tyvestään ja avautuvat putkimaisilla rei'illä tai lyhyillä kärkiraoilla; lokeroside on karvainen. Yhdislehtinen sikiäin koostuu 2–9 emilehdestä, ja sen lokeroissa on karvoitusta ja tavallisesti monta, enemmän tai vähemmän karvaista siemenaihetta; vartaloita on yksi ja luotti on pieni. Hedelmä on tavallisesti selkäluomainen ja puutuva, piikkinen tai piikitön kota tai luumarja, harvoin marja. Kodan siemenet ovat vaipallisia, lisäkkeellisiä (strofioli) tai meheväkuorisia; endospermi on runsas ja öljyinen.
Levinneisyys

Elaeocarpaceae-heimon kasvit ovat kotoisin tropiikista ja eteläisen pallonpuoliskon lämpimiltä alueilta Afrikan mannerta lukuun ottamatta.
Luokittelu

Heimon lähimmät sukulaiset ovat Brunelliaceae ja Cephalotaceae. Elaeocarpaceae koostuu 12 suvusta ja 605 lajista, jotka jaetaan kahdeksi tribukseksi. Heimoa on aiemmin pidetty Malvales-lahkoon kuuluvana tai sen sukulaisena. Entinen Tremandraceae-heimo on aiemmin ollut systemaattiselta asemaltaan epävarma.
Sloaneoiden hedelmiä ja lehtiä tunnetaan fossiileina myöhäispaleoseenikaudelta eteenpäin. Heimo saattaa esiintyä myös Pohjois-Amerikan myöhäisliitukautisissa kerrostumissa.
Luokittelu > Tribus 1. Sloaneae Endl.

Tribukseen kuuluu kolme sukua (sloaneat Sloanea, Vallea ja Aristotelia) ja 160 lajia; niistä 150 on sloaneoiden (Sloanea) suvussa. Tribus kasvaa Etu- ja Taka-Intiasta Australiaan ulottuvalla alueella ja Madagaskarilla.
Luokittelu > Tribus 2. Elaeocarpeae Bartl.

Yhdeksän sukua ja 445 lajia kasvaa samalla alueella kuin Sloaneae, mutta lisäksi Etelä-Amerikan eteläosassa. Runsaslajisimmat suvut ovat 350-lajinen Elaeocarpus ja 50-lajinen Tetratheca.
Tribuksessa erottuu omaksi kehityshaarakseen australialainen Tremandra sukulaisineen; haaraan kuuluu kuiviin olosuhteisiin sopeutuneita kseromorfisia kanervamaisia pikkupensaita, joiden lehdet ovat korvakkeettomia ja kukkaperät nivelettömiä. Niiden kukat sijaitsevat yksittäin lehtihangoissa, ja terälehdet ovat ehytlaitaisia. Heteitä on kaksi kertaa enemmän kuin terälehtiä, ponnet avautuvat rei'illä, jotka ovat toisinaan pitkän putken päässä. Sikiäin on litteä, siinä on kaksi tai neljä riippuvaa siemenaihetta kahdessa rivissä, ja siemenessä on arillus eli vaippa. Toinen tribuksen kehityshaara (Elaeocarpus sukulaisineen) on puolestaan sademetsissä kasvava ryhmä ja käsittää noin kaksi kolmannesta koko heimon lajeista.
Luokittelu > Suvut

Aceratium DC.
Aristotelia L'Her.
Crinodendron Molina
Dubouzetia Pancher ex Brongn. & Gris
Elaeocarpus L.
Peripentadenia L.S.Sm.
Platytheca Steetz
Sericolea Schltr.
Sloanea L. – sloaneat
Tetratheca Sm.
Tremandra R.Br. ex DC.
Vallea Mutis ex L.f.
Kuvia

Aceratium ferrugineum -lajin hedelmiä
Aristotelia chilensis
Crinodendron hookerianum
Sloanea australis -sloanealaji
Tetratheca bauerifolia
Aiheesta muualla

Levinneisyyskartta, jossa varhaiskenotsooisten fossiilien löytöpaikkoja vihreällä: http://www.mobot.org/mobot/research/apweb/maps/elaeocarpaceaemap.gif
Nos rues

| ”Nos rues” Tunisiano |
| --- | --- | --- |

Singlen tiedot
 Albumilta: Le Regard des Gens
 Julkaistu: 2008
 Tuottaja(t): Elkalife
 Tyylilaji: Rap
 Kesto: 04.13
 Levy-yhtiö: Columbia Records
Tunisiano muut singlet
| ”Equivoque” 2008 | ”Nos rues” 2008 | ”Le regard des gens” 2008 |
Nos rues on Tunisianon toinen single Le Regard des Gens albumilta ja se julkaistiin vuonna 2008. Kappaleen sanoittivat Elkalife ja Tunisiano.
Moon Martin

John David ”Moon” Martin (31. lokakuuta 1945 Altus, Oklahoma – 11. toukokuuta 2020 Encino, Kalifornia) oli yhdysvaltalainen laulaja, lauluntekijä ja kitaristi.
Ura

Martin herätti huomiota 1970-luvulla popmusiikkiartistina ja säveltäjänä. Hän oli alun perin rockabilly-muusikko ja sävelsi ja sanoitti muun muassa laulun "Bad Case of Loving You (Doctor, Doctor)", jota on esittänyt englantilainen laulaja Robert Palmer. Lisäksi yhdysvaltalainen laulaja Willy DeVille teki oman versionsa Martinin kappaleesta "Cadillac Walk".
Martin itse sai vuonna 1979 itse pienehköä menestystä kahdella kappaleella "Rolene" (sijalla 30 Billboard Hot 100) ja "No Chance" (sijalla 50), joista jälkimmäisen on suomeksi esittänyt Topi Sorsakoski & Agents. Lisäksi hänen vuoden 1982 laulunsa "X-Ray Vision" oli musiikkitelevisio MTV:n videomenestys.
John Martin sai kutsumanimen "Moon" koska monet hänen lauluteksteistään sisälsivät sanan "moon" (suom. 'kuu').
Diskografia > Studioalbumit

Shots From A Cold Nightmare (1978, Capitol Records)
Escape From Domination (1979, Capitol) #80, Billboard 200
Street Fever (1980, Capitol) #138, Billboard 200
Mystery Ticket (1982, Capitol)
Mixed Emotions (1985, Capitol France)
Dreams On File (1992, Fnac France)
Lunar Samples (1995, CORE)
Louisiana Juke-Box (1999, Sonodisc France-Eagle UK)
Diskografia > Livealbumi

Bad News Live (1993, Fnac France)
Diskografia > Kokoelma

The Very Best Of (1999, EMI Sweden, 1978-1982)
Norðurþing

| Norðurþing |
| --- | --- |

 Koordinaatit: 66.047°N, 17.346°W 
Valtio:  Islanti
Alue:  Norðurland eystra
Perustettu:  2006
Hallinto:  
 – Kunnanjohtaja:  Kristján Þór Magnússon
Pinta-ala:  
 – Kokonaispinta-ala:  3732 km²
Väkiluku (2022):  3 041
 – Väestötiheys:  0,81 as./km²
 
 nordurthing.is 
Infobox OKVirheellinen NIMI-arvo: 
Norðurþing on kunta Islannissa Norðurland eystran alueella. Se luotiin vuonna 2006, kun Húsavík, Öxarfjarðarhreppur, Raufarhrafnarhreppur ja Kelduneshreppur yhdistyivät. Kunnan keskuspaikka ja hallinnollinen keskus on Húsavík; muita taajamia ovat Kópasker ja Raufarhöfn.
Norðurþingin ystävyyskaupunkeja ovat:
Aalborg, Tanska
Fredrikstad, Norja
Karlskoga, Ruotsi
Riihimäki, Suomi
Qeqertarsuaq, Grönlanti
Eastport, Maine, Yhdysvallat
Fuglafjørður, Färsaaret
Nicola Zalewski

Nicola Zalewski (s. 23. tammikuuta 2002 Tivoli, Italia) on puolalainen jalkapalloilija, pelipaikaltaan laitahyökkääjä. Hän on pituudeltaan 175-senttimetrinen. Hän edustaa Italian Serie A:ssa pelaavaa AS Romaa.
Zalewski pelasi AS Roman juniorijoukkueissa. Hän pääsi pelaamaan edustusjoukkueessa ensimmäisen kerran toukokuussa 2021 Eurooppa-liigan toisessa välieräottelussa ja yhdessä Serie A -ottelussa. Kaudella 2021–2022 hän pelasi 16 Serie A -ottelua, joissa yhdeksän kertaa avauskokoonpanossa. Hän oli kaudella 2021–2022 voittamassa Konferenssiliigaa ja pelasi AS Roman 13 ottelusta seitsemän, joista avauskokoonpanossa molemmat puolivälierät, molemmat välierät ja loppuottelun. Kaudella 2022–2023 hän pelasi 33 Serie A -ottelua, joista 26 avauskokoonpanossa, ja teki kaksi maalia. Eurooppa-liigassa hän pelasi 12 ottelua, ja oli kahdeksan kertaa avauskokoonpanossa. Tappiollisessa loppuottelussa hän tuli kentälle jatkoajan alkaessa. Kaudella 2023–2024 hän pelasi 22 Serie A -ottelua ja oli kymmenen kertaa avauskokoonpanossa. Eurooppa-liigassa hän pelasi yhdeksän ottelua.
Zalewski on pelannut useissa Puolan nuorisomaajoukkueissa. Hän pelasi yhden ottelun alle 20-vuotiaiden maailmanmestaruuskilpailuissa 2020. Hän pelasi Puolan A-maajoukkueessa ensimmäisen kerran syyskuussa 2021 MM-karsintaottelussa San Marinoa vastaan. MM-kilpailuissa 2022 hän pelasi avauskokoonpanossa Meksikoa vastaan ja tuli vaihdosta kentälle Ranska-ottelussa. Hän on pelannut kesäkuun 15. päivään 2024 mennessä 18 A-maaottelua, joista 13 ottelua avauskokoonpanossa. Hän teki ensimmäisen A-maaottelumaalinsa kesäkuussa 2024 ystävyysottelussa Turkkia vastaan.
Zalewskin vanhemmat ovat Italiaan muuttaneita puolalaisia. Zalewskin isä kuoli syöpään vuonna 2021 muutama viikko poikansa ensimmäisen A-maaottelun jälkeen.
Nicola Vizzoni

| Mitalit | Mitalit | Mitalit |  |
| --- | --- | --- | --- |
|  Nicola Vizzoni Moskovan MM-kilpailuissa vuonna 2013. |  Nicola Vizzoni Moskovan MM-kilpailuissa vuonna 2013. |  Nicola Vizzoni Moskovan MM-kilpailuissa vuonna 2013. |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | moukarinheitto |  |
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Hopeaa | Barcelona 2010 | moukarinheitto |  |
Nicola Vizzoni (s. 4. marraskuuta 1973 Pietrasanta, Luccan maakunta, Italia) on italialainen moukarinheittäjä, olympia- ja EM-mitalisti.
Vizzoni sijoittui seitsemänneksi Sevillan MM-kilpailuissa 1999. Hän voitti hopeaa vuoden 2000 kesäolympialaisissa Sydneyssä tuloksella 79,64. Seuraavana vuonna hän voitti universiadit, oli toinen Välimeren kilpailuissa ja neljäs Edmontonin MM-kilpailuissa tuloksella 80,13.
Vizzoni sijoittui yhdeksänneksi Ateenan olympialaisissa 2004 ja kahdeksanneksi Göteborgin EM-kilpailuissa 2006. Hän voitti 2009 Euroopan joukkuemestaruuskilpailujen ja Välimeren kilpailujen moukarinheiton ja sijoittui yhdeksänneksi Berliinin MM-kilpailuissa. Hän sai hopeaa Barcelonan EM-kilpailuissa 2010 tuloksella 79,12. Seuraavan vuoden Daegun MM-kilpailuissa hän oli kahdeksas. Vuonna 2012 hän sijoittui Helsingin EM-kilpailuissa viidenneksi ja Lontoon olympialaisissa kahdeksanneksi. Vuonna 2013 hän sijoittui kolmanneksi Välimeren kilpailuissa ja seitsemänneksi Moskovan MM-kilpailuissa. Vuonna 2014 hän sijoittui yhdenneksitoista Zürichin EM-kilpailuissa.
Vizzoni heitti ennätyksensä 80,50 m Formiassa 14. heinäkuuta 2001. Hän voitti yhteensä 14 moukarinheiton Italian mestaruutta vuosina 1998, 2000–2007, 2009–2011 ja 2013–2014.
Nordkinnin niemimaa

Nordkinnin niemimaa (norj. Nordkinnhalvøya, pohjoissaameksi Čorgašnjárga) on Pohjois-Norjan Finnmarkin läänissä sijaitseva Barentsinmereen työntyvä niemimaa. Niemimaa jää länsipuolisen Laksfjordenin ja itäpuolisen Tenovuonon väliin ja on yhteydessä muuhun mantereeseen kapean Hopseidet-kannaksen välityksellä.
Nordkinnin niemimaa kuuluu Lebesbyn ja Gamvikin kuntiin. Tärkeimmät taajamat ovat Kjøllefjord, Mehamn ja Gamvik. Nordkinnin niemimaalle avattiin kiinteä tieyhteys vuonna 1989. Kjøllefjord ja Mehamn kuuluvat Hurtigrutenin lauttasatamiin. Mehamnissa on lentokenttä.
Niemimaan pohjoisin kohta on Kinnarodden, joka on myös koko Norjan ja Euroopan mantereen pohjoisin piste. Slettnesin majakka Gamvikin pohjoispuolella on maailman pohjoisin mantereella sijaitseva majakka. Niemimaan korkein kohta on Sandfjelletin Storvarden 486 metrissä.
Ollie Barbieri

Ollie Barbieri (s. 12. marraskuuta 1991 Bath, Englanti) on brittiläinen näyttelijä, joka tunnetaan televisiosarjasta Skins – liekeissä. Hän näytteli sarjassa JJ Jonesia kolmannella ja neljännellä tuotantokaudella 2009–2010. Barbieri on esiintynyt myös brittiläisessä komediaelokuvassa Anuvahood (2011).
Aiheesta muualla

Ollie Barbieri Internet Movie Databasessa. (englanniksi)
Mother Goose

Mother Goose on helsinkiläis-porvoolainen 1980-luvun lopussa perustettu vaihtoehtorockia soittava yhtye. Se on julkaissut levyjä useille levy-yhtiöille, muun muassa brittiläisille Blast First ja Seriously Groovy Music -yhtiöille. Suomessa julkaisijoina ovat toimineet muun muassa Verdura, If Society, Lamplite Ltd ja Temporary Music.
Kokoonpano

Zelig Concrete – kitara ja laulu
Eija Roisko – basso
Jussi Miettola – rummut
Diskografia > Studioalbumit

Too Many Tintins (1992,  Blast First)
High Anxiety (1996,  Dat Resistor)
Junior Magic (2001,  Seriously Groovy Music Ltd.)
Autumn Masochism (2004,  Verdura Records]])
Obvious Works (2005,  Lamplite)
Anna Lumena (2009,  Verdura)
The Only True Mother Goose (2017,  Temporary Music)
Diskografia > EP:t

Strips (1994,  Dat Resistor)
Little Richard (2000,  Seriously Groovy Music Ltd.)
Diskografia > Split-albumit

Mystery Date / Mother Goose (1998,  Igor Records)
Mother Goose / Sur-rur (1998,  Black Oval)
Diskografia > Singlet

”Village” (2000, Seriously Groovy Music Ltd.)
”Schizo Ladies” (2004, If Society)
Aiheesta muualla

Mother Goose Myspacessa (englanniksi)
Nordic Tournament

Nordic Tournament oli vuosittainen, maaliskuussa järjestettävä mäkihyppytapahtuma, joka koostui neljästä Suomessa ja Norjassa hypättävästä mäkihypyn maailmancupin osakilpailusta. Kilpailupaikat olivat Lahti, Kuopio, Lillehammer ja Holmenkollen (Oslo). Kilpailussa neljän osakilpailun pisteet laskettiin yhteen. Ensimmäisen kerran Nordic Tournament järjestettiin vuonna 1997 ja viimeisen kerran vuonna 2010.
Kärkikolmikko 1997–2010

| Vuosi | Voittaja | 2>  sija | 3>  sija |
| --- | --- | --- | --- |
| 1997 |  Kazuyoshi Funaki |  Kristian Brenden |  Andreas Widhölzl |
| 1998 |  Andreas Widhölzl |  Sven Hannawald |  Hiroya Saitō |
| 1999 |  Noriaki Kasai |  Kazuyoshi Funaki |  Sven Hannawald |
| 2000 |  Sven Hannawald |  Janne Ahonen |  Ville Kantee |
| 2001 |  Adam Małysz |  Andreas Goldberger |  Martin Schmitt |
| 2002 |  Matti Hautamäki |  Adam Małysz |  Martin Schmitt |
| 2003 |  Adam Małysz |  Matti Hautamäki |  Tami Kiuru |
| 2004 |  Roar Ljøkelsøy |  Bjørn Einar Romøren |  Simon Ammann |
| 2005 |  Matti Hautamäki |  Roar Ljøkelsøy |  Michael Uhrmann |
| 2006 |  Thomas Morgenstern |  Andreas Küttel |  Janne Happonen |
| 2007 |  Adam Małysz |  Andreas Kofler |  Simon Ammann |
| 2008 |  Gregor Schlierenzauer |  Tom Hilde |  Janne Happonen |
| 2009 |  Gregor Schlierenzauer |  Harri Olli |  Simon Ammann |
| 2010 |  Simon Ammann |  Adam Małysz |  Thomas Morgenstern |
Aiheesta muualla

Virallinen sivu
Nordic Ski Marathon Cup

Nordic Ski Marathon Cup on Kansainvälisen hiihtoliiton vuodesta 1999 lähtien järjestämä hiihtokilpailutapahtuma.
Tulokset 2000–2007 > Miehet

| Kausi | Kultaa | Hopeaa | Pronssia |
| --- | --- | --- | --- |
| 1999–2000 |  Raul Olle |  Steffan Larsson |  Stanislav Řezáč |
| 2000–2001 |  Gianantonio Zanetel |  Stephane Paesseron |  Raul Olle |
| 2001–2002 |  Maurizio Pozzi |  Roberto De Zolt Ponte |  Gianantonio Zanetel |
| 2002–2003 |  Jørgen Aukland |  Stanislav Řezáč |  Gianantonio Zanetel |
| 2003–2004 |  Gianantonio Zanetel |  Silvio Fauner |  Stanislav Řezáč |
| 2004–2005 |  Stanislav Řezáč |  Marco Cattaneo |  Gianantonio Zanetel |
| 2005–2006 |  Marco Cattaneo |  Pierluigi Costantin |  Roberto DeZolt |
| 2006–2007 |  Jerry Ahrlin |  Jørgen Aukland |  Stanislav Řezáč |
Tulokset 2000–2007 > Naiset

| Kausi | Kultaa | Hopeaa | Pronssia |
| --- | --- | --- | --- |
| 1999–2000 |  Svetlana Nageikina |  Maria Theurl |  Monica Johansson |
| 2000–2001 |  Antonia Ordina |  Irina Skladneva |  Nadesjda Slesareva |
| 2001–2002 |  Antonia Ordina |  Elin Nilsen |  Natalia Alekseeva |
| 2002–2003 |  Lara Peyrot |  Svetlana Frizen |  Monica Lazarut |
| 2003–2004 |  Cristina Paluselli |  Lara Peyrot |  Sofia Lind |
| 2004–2005 |  Cristina Paluselli |  Lara Peyrot |  Sofia Lind |
| 2005–2006 |  Cristina Paluselli |  Anna Santer |  Lara Peyrot |
| 2006–2007 |  Elin Ek |  Lara Peyrot |  Jenny Hansson |
Obsidian

Obsidian voi tarkoittaa seuraavia:
Obsidian, Paradise Lostin albumi
Obsidian, DC Comicsin sarjakuvahahmo
Obsidian Entertainment, yhdysvaltalainen videopelien kehittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Obsidian”, voi hakea sivunnimihaulla, laajalla sivunnimihaulla tai tekstihaulla.
Nicola de Marco

Nicola de Marco (s. 28. elokuuta 1990 Pordenone) on italialainen moottoriurheilija.
Ura

De Marco aloitti uransa Karting-sarjoissa kilpaillen kuuden vuoden ajan, kunnes hän siirtyi vuonna 2006 Formula Azzurra-sarjaan. Hän voitti kolme kilpailua sijoittuen sarjan kolmanneksi. Vuonna 2007 Marco kilpaili Italian Formula 3 -mestaruussarjassa sijoittuen kuudenneksi. Seuraavana vuonna Marco kilpaili Espanjan Formula 3 -sarjassa sijoittuen neljänneksi. Hän ajoi myös Macaun kilpailussa sijoittuen 19:nneksi. Vuonna 2009 Marco kilpaili FIA Formula Two Championship -sarjassa saavuttaen kaksi palkintosijaa, yhden paalupaikan, nopeimman kierroksen ja 25 pistettä sijoittuen sarjan kymmenenneksi. Marco jatkoi sarjassa kaudella 2010 voittaen kaksi kilpailua sijoittuen yhteispisteissä kahdeksanneksi.
NFL Most Valuable Player Award

Patrick Mahomes on viimeisin runkosarjan arvokkaimmaksi pelaajaksi valittu pelaaja.
NFL Most Valuable Player Award (usein NFL MVP) on palkinto, joka myönnetään NFL:n runkosarjan arvokkaimmalle pelaajalle. Usea eri toimija jakaa samanlaista palkintoa, mutta NFL:n mukaan virallinen palkinto on Associated Pressin myöntämä AP Most Valuable Player.
Luettelo voittajista > Vähintään kaksi kertaa palkinnon voittaneet

Vahvennetulla merkityt pelaajat pelasivat kaudella 2020.
| # | Pelaaja | Pelipaikka | Joukkueet | Vuodet | Monta |
| --- | --- | --- | --- | --- | --- |
| 1. | Peyton Manning | Pelinrakentaja | Indianapolis Colts, Denver Broncos | 2003, 2004, 2008, 2009, 2013 | 5 |
| 2. | Aaron Rodgers | Pelinrakentaja | Green Bay Packers | 2011, 2014, 2020, 2021 | 4 |
| 3. | Jim Brown | Pelinrakentaja | Cleveland Browns | 1957, 1958, 1965 | 3 |
| 3. | Johnny Unitas | Pelinrakentaja | Baltimore Colts | 1959, 1964, 1967 | 3 |
| 3. | Brett Favre | Pelinrakentaja | Green Bay Packers | 1995, 1996, 1997 | 3 |
| 3. | Tom Brady | Pelinrakentaja | New England Patriots | 2007, 2010, 2017 | 3 |
| 7. | Joe Montana | Pelinrakentaja | San Francisco 49ers | 1989, 1990 | 2 |
| 7. | Steve Young | Pelinrakentaja | San Francisco 49ers | 1992, 1994 | 2 |
| 7. | Kurt Warner | Pelinrakentaja | St. Louis Rams | 1999, 2001 | 2 |
| 7. | Patrick Mahomes | Pelinrakentaja | Kansas City Chiefs | 2018, 2022 | 2 |
| 7. | Lamar Jackson | Pelinrakentaja | Baltimore Ravens | 2019, 2023 | 2 |
Jim Brown voitti ensimmäisen arvokkaimman pelaajan palkinnon vuonna 1957.
Johnny Unitas voitti 1950– ja 1960–luvulla palkinnon kolmasti.
Peyton Manning on voittanut palkinnon viidesti, mikä on historian suurin lukema.
Tom Brady voitti palkinnon kolmasti.
Obsession

Wikisanakirjassa on tähän liittyvä sananselitys: .
Obsession voi tarkoittaa ainakin seuraavia asioita:
Kohti perikatoa (engl. Obsession), Lionel Whiten romaani
Punaiset ruusut (engl. Obsession), Charlotte Lambin romaani
Obsession, Edward Dmytrykin ohjaama vuoden 1949 elokuva
Naisen kahdet kasvot (engl. Obsession), Brian De Palman ohjaama elokuva vuodelta 1976
Circle of Two, Jules Dassinin ohjaama vuoden 1980 elokuva, jota on levitetty myös nimellä Obsession
Obsession, Peter Sehrin ohjaama vuoden 1997 elokuva
Obsession, yhdysvaltalainen heavy metal -yhtye
Obsession, Blue Systemin albumi vuodelta 1990
Obsession, UFO:n albumi vuodelta 1978.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Obsession”, voi hakea sivunnimihaulla, laajalla sivunnimihaulla tai tekstihaulla.
Nico Williams

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nicholas Williams Arthuer
Syntymäaika: 12. heinäkuuta 2002 (ikä 22)
Syntymäpaikka: Pamplona, Espanja
Pelipaikka: laitalinkki
Pituus: 180 senttimetriä
Seura
Seura: Athletic Bilbao
Pelinumero: 10
Junioriseurat
2012–2013: Osasuna
2013–2019: Athletic Bilbao
Seurat
| Vuodet | Seura | O | (M) |
| 2019–2020 | Basconia | 3 | (0) |
| 2020–2021 | Bilbao Athletic | 24 | (9) |
| 2021– | Athletic Bilbao | 103 | (11) |
Maajoukkue
| 2020 | Espanja U18 | 4 | (2) |
| 2021– | Espanja U21 | 5 | (0) |
| 2022– | Espanja | 20 | (4) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2024.  Maajoukkueuran tilastot päivitetty 15. heinäkuuta 2024.
| Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Maa:   Espanja> Miesten jalkapallo. |
| --- | --- | --- | --- |
|  Kultaa | Saksa 2024 |  |  |
Nicholas ”Nico” Williams Arthuer (s. 12. heinäkuuta 2002 Pamplona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan laitalinkki. Hän on Euroopan-mestari vuodelta 2024.
Seurajoukkueura

Williams on kotoisin Pamplonasta, jossa hän liittyi paikallisseura Osasunan junioriakatemiaan ja vuonna 2013 hän siirtyi baskiseura Athletic Bilbaon akatemiaan. Kauden 2019–2020 hän vietti seuran farmijoukkueessa CD Basconiassa.
11. toukokuuta 2020 Williams nostettiin seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä. Ensiesiintymisensä seuran edustusjoukkueessa hän teki 28. huhtikuuta 2021 kotiottelussa Real Valladolidia vastaan; hänen isoveljensä Iñaki tuli kentälle 10 minuuttia myöhemmin. Tämä oli ensimmäinen kerta kuin sisarukset ovat kentällä samaan aikaan seuran historiassa sitten Julio ja Patxi Salinasin vuonna 1986. Veljekset pelasivat myös seuraavassa liigaottelussa Sevillaa vastaan.
Williams teki ensimmäiset kaksi maaliaan edustusjoukkueessa 6. tammikuuta 2022 Copa del Reyn ottelussa Atlético Mancha Realia vastaan. Viikkoa myöhemmin hän teki 2–1-voittomaalin Supercopa de Españan välieräottelussa Atlético Madridia vastaan. 20. tammikuuta 2022 Williams teki ensimmäisen ammattilaissopimuksensa seuran kanssa. Hän pelasi kaudella 2021–2022 Espanjan liigassa 34 ottelua, joissa hän oli 11 kertaa avauskokoonpanossa.
11. syyskuuta 2022 Williams teki ensimmäisen maalinsa maan pääsarjassa Primera Divisiónissa ottelussa Elchea vastaan. Seuraavalla viikolla ottelussa Rayo Vallecanoa vastaan hän onnistui jälleen maalinteossa, ja syyskuun lopulla hän teki kolmannessa peräkkäisessä liigaottelussa maalin, nyt Almeríaa vastaan. Hän teki kauden 36 liigaottelussaan kaikkiaan kuusi maalia ja seitsemässä Espanjan cupin ottelussaan kolme maalia.
Williams pelasi kaudella 2023–2024 Espanjan liigassa 31 ottelua, joissa hän teki viisi ja syötii 14 maalia. Espanjan cupin kuudessa ottelussaan hän teki kolme maalia. Rangaistuspotkukilpailussa Bilbaon voittoon ratkenneessa cupin loppuottelussa Mallorcaa vastaan hän syötti varsinaisella peliajalla 1–1-tasoitusmaalin.
Maajoukkueura

Williams sai ensimmäisen kutsunsa Espanjan maajoukkueeseen syyskuussa 2022, jolloin hän debytoi Kansojen liigan ottelussa Sveitsiä vastaan. Ensimmäisen maaottelumaalinsa hän teki saman vuoden marraskuussa Jordaniaa vastaan.
Williams pelasi MM-kilpailuissa 2022 Espanjan kaikissa neljässä ottelussa. Avauskokoonpanossa hän oli ottelussa Japania vastaan. Espanjan mestaruuteen päättyneissä EM-kilpailuissa 2024 hän pelasi avauskokoonpanossa kuusi ottelua eli viimeistä alkulohko-ottelua lukuun ottamatta kaikissa otteluissa. Neljännesvälierässä Georgiaa vastaan hän syötti joukkueensa ensimmäisen maalin ja teki itse kolmannen. Loppuottelussa Englantia vastaan hän teki toisen jakson alussa 1–0-johtomaalin.